[{"text_idx": "#000004", "text": "Oraindik ezin da jakin norentzat izango den txapela, bai, ordea, nork jantziko dion. Andoni Iturrioz izango da aurtengo txapel-emailea, eta, horrela, urte luzetan borondatez emandako laguntza isila aitortu eta eskertu nahi izan dio Bertsularien Lagunak elkarteak Iturriozi. Izan ere, besteak beste, Senpereko Larraldea etxea uzten die hainbat kultur elkarteri, tartean Bertsularien Lagunak elkarteari. Bertan hartu gaitu gu ere eta Larraldea etxeaz, finalaz, bertsolaritzarekin eta euskararekin duen harremanaz, eta askoz gehiagoz solas egiteko aukera izango dugu."}]